Serenadi (Herää, armas!)
Herää, armas! Tuonne jo
 Taivahalle
 Korkealle
 Kiivennyt on aurinko.
 Lehdossa
 Laulu kaikuu kaunihin,
 Laaksossa
 Kukat tuoksuu tuhansin.
 Herää, herää, armahin,
 Luonnon suloriemuihin.

 Herää, armas! Aina vaan
 Ihanuutta,
 Suloisuutta
 Herää, annas, nauttimaan!
 Sammua
 Päivä ei saa rinnassais,
 Kuihtua
 Kukat ei saa kasvoillais.
 Herää, armas, aina vaan
 Ihanuutta nauttimaan!

[Juho] Laine.

Lähde: Päijänne 20.3.1879.

Juho Laine
Runot
Päijänne
1879